CELEX: E2013P0010
Language: mt
Date: 2013-06-28 00:00:00
Title: Azzjoni mressqa fit- 28 ta' Ġunju 2013 mill-Awtorità ta' Sorveljanza tal-EFTA kontra l-Islanda (Kawża E-10/13)

3.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 287/14
            
         Azzjoni mressqa fit-28 ta' Ġunju 2013 mill-Awtorità ta' Sorveljanza tal-EFTA kontra l-Islanda
   (Kawża E-10/13)
   2013/C 287/10
   Azzjoni kontra l-Islanda ġiet ippreżentata quddiem il-Qorti tal-EFTA fit-28 ta' Ġunju 2013 mill-Awtorità ta' Sorveljanza tal-EFTA, irrappreżentata minn Xavier Lewis u Maria Moustakali, li qegħdin jaġixxu bħala Aġenti tal-Awtorità ta' Sorveljanza tal-EFTA, 35, Rue Belliard, 1040 Brussell, Belgium.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               (1)
            
            
               Tiddikjara li billi naqset milli timplimenta b'mod korrett l-Artikolu 2(1)(a)-(d) u l-Artikolu 2(2)(a)-(b) tal-Att imsemmi fil-punt 21b tal-Anness XVIII mal-Ftehim dwar iż-Żona Ekonomika Ewropea (Id-Direttiva 2006/54/KE tal-Parlament Ewropew u tal-Kunsill tal-5 ta’ Lulju 2006 dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol (tfassil mill-ġdid)), kif adattat għall-Ftehim taż-ZEE mill-Protokoll 1 tiegħu, fiż-żmien preskritt, l-Islanda naqset milli twettaq l-obbligi tagħha skont dan l-Att.
            
         
               (2)
            
            
               Tordna lill-Islanda tħallas l-ispejjeż tal-proċedimenti.
            
         
      L-isfond ġuridiku u fattwali u r-raġunijiet ġuridiċi miġjuba bħala sostenn:
   
   
               —
            
            
               L-applikazzjoni tindirizza n-nuqqas mill-Islanda li tikkonforma, mhux aktar tard mill-20 ta’ Awwissu 2012, ma’ opinjoni raġunata maħruġa mill-Awtorità ta’ Sorveljanza tal-EFTA fl-20 ta’ Ġunju 2012 dwar in-nuqqas li jiġu implimentati b’mod korrett l-Artikolu 2(1)(a)-(d) u l-Artikolu 2(2)(a)-(b) tal-Att imsemmi fil-punt 21b tall-Anness XVIII mal-Ftehim dwar iż-Żona Ekonomika Ewropea (id-Direttiva 2006/54/KE tal-Parlament Ewropew u tal-Kunsill tal-5 ta’ Lulju 2006 dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol (tfassil mill-ġdid)) (id-Direttiva).
            
         
               —
            
            
               L-Awtorità ta’ Sorveljanza tal-EFTA tissottometti li l-Islanda naqset milli tissodisfa l-obbligi tagħha skont l-Artikolu 2(1)(a)-(d) u l-Artikolu 2(2)(a)-(b) tad-Direttiva billi naqset milli tadotta l-miżuri meħtieġa biex timplimenta d-Direttiva fiż-żmien preskritt.